- Հրաշալի է, այդ դեպքում անդրադառնանք դիվանագիտությանը: Ես ցանկանում եմ հարցնել Թուրքիայի հետ հարաբերությունների կարգավորման, հատկապես սահմանի բացման մասին, որովհետեւ ինձ թվում է՝ դա բոլոր խնդիրների հիմքում է: Անկեղծորեն ես չեմ հավատում, թե Լեռնային Ղարաբաղն այդքան կարեւոր է որեւէ մեկի, մանավանդ նախագահ Ալիեւի համար: Նա ավելի ճիշտ մտասեւեռում ունի Հայաստանին վնասելու, եւ ԼՂՀ խնդիրը փայլուն կերպով սպասարկում է այդ նպատակը: Քանի դեռ միջոցը գործում է եւ վնասում Հայաստանին, հազիվ թե Ալիեւը դրանից հրաժարվի: Հետեւաբար, նախ պետք է այդ միջոցի ազդեցությունը չեզոքացվի՝ հայ-թուրքական սահմանը բացվի: